OzLabs/hebrew-wiki-articles huggingface dataset:
אלכסנדרו קיפצ'יו

אלכסנדרו מיחייצה קיפצ'יו (ברומנית: Alexandru Mihăiță Chipciu; נולד ב-18 במאי 1989) הוא כדורגלן רומני המשחק בעמדת הקשר באוניברסיטטה קלוז'.

==קריירת מועדונים==
===בראשוב===
קיפצ'יו התחיל את הקריירה שלו בקבוצת הילדים של בראילה, עיר הולדתו. מבראילה עבר לספורטינג פיטאשי וממנה לקבוצה הבוגרת של בראשוב מהליגה הרומנית השנייה. כבר בעונתו הראשונה במועדון כבש 4 שערי ליגה כאשר הוא רק בן 18, אך עונה לאחר מכן מעמדו בקבוצה ירד.

בקיץ הושאל לפורקס בראשוב ובינואר הושאל לבראילה מהליגה הרומנית השלישית.

בעונת חזר להרכב הראשון של בראשוב וסיים את העונה עם שלושה שערים ב-31 משחקי ליגה.

===סטיאווה בוקרשט===
ב-21 בדצמבר 2011 חתם בסטיאווה בוקרשט לחמש שנים תמורת 1.2 מיליון אירו ו-25% ממכירה עתידית של השחקן. ב-31 במרץ 2012 צ'יפציו הבקיע את שער הבכורה שלו בקבוצה בתיקו 1-1 נגד פאנדורי טרגו ז'יו. ב-7 במאי הורחק במשחק בליגה נגד קונקורדיה קיאז'נה.

ב-10 במאי 2013 שבר את רגלו ונעדר חמישה חודשים מהמגרשים.

===אנדרלכט===
ב-19 ביולי 2016 חתם לארבע שנים באנדרלכט הבלגית ששילמה עליו 3 מיליון אירו. ב-7 באוגוסט הבקיע את שער הבכורה שלו בקבוצה במשחק הליגה נגד קורטרייק.

ב-3 ביולי 2018 הושאל לספרטה פראג עד לסיום העונה.

===חזרה לרומניה===
ב-18 בינואר 2020 חזר לרומניה וחתם בקלוז'.<ref></ref>

ב-24 ביוני 2022 חתם קיפצ'יו באוניברסיטטה קלוז'.

==קריירה בינלאומית==
ב-10 באוגוסט 2011 קיפצ'יו ערך את הופעת הבכורה שלו בנבחרת רומניה בניצחון 0–1 נגד . ב-15 בנובמבר הבקיע את שער הבכורה שלו בנבחרת במשחק ידידות נגד .

קיפצ'יו נכלל בסגל הנבחרת לקראת יורו 2016.

==תארים==
; בראשוב
*הליגה הרומנית השנייה: 

; סטיאווה בוקרשט
*ליגת העל הרומנית: , , 
*הגביע הרומני: 
*הסופר קאפ הרומני: 
*גביע הליגה הרומני: , 

; אנדרלכט
*ליגת העל הבלגית: 
*הסופר קאפ הבלגי: 

==קישורים חיצוניים==

==הערות שוליים==

קטגוריה:כדורגלנים רומנים
קטגוריה:קשרי כדורגל רומנים
קטגוריה:כדורגלני בראשוב
קטגוריה:כדורגלני סטיאווה בוקרשט
קטגוריה:כדורגלני אנדרלכט
קטגוריה:כדורגלני ספרטה פראג
קטגוריה:כדורגלני צ'.פ.ר. קלוז'
קטגוריה:כדורגלני אוניברסיטת קלוז'
קטגוריה:כדורגלני נבחרת רומניה
קטגוריה:כדורגלני יורו 2016
קטגוריה:בראילה: אישים
קטגוריה:רומנים שנולדו ב-1989
טאקק

טאקק (בלאית: ທ່າແຂກ) היא עיר בדרום־מרכז לאוס על גדות נהר המקונג וגובלת בנאקון פאנום, עיר בצפון־מזרח תאילנד, בצדו השני של הנהר. העיר היא בירתה של מחוז קמואן.

בעיר ישנם מבנים רבים בסגנון קולוניאלי צרפתי ביניהם וילות, בניינים וחנויות וכן שרידים של מסילות רכבת שקישרו את טאקק עם וייטנאם. מדענים מערביים גילו את חולדת לאוס לראשונה בשוק טאקק.

בנייה של גשר החברות השלישי בין לאוס לתאילנד, שמקשר את נאקון פאנום עם טאקק, החל להיבנות בשנת 2009 ונחנך ב־11 בנובמבר 2011.

האוכלוסייה בעיר עומדת על כ־85,000 תושבים נכון למפקד האוכלוסין לשנת 2012.

== אקלים ==

==קישורים חיצוניים==

== הערות שוליים ==

קטגוריה:לאוס: ערים
עונת 1968/1969 בגביע אירופה למחזיקות גביע בכדורסל

עונת 1968/1969 בגביע אירופה למחזיקות גביע בכדורסל הייתה העונה השלישית של תחרות אירופית לקבוצות כדורסל והיא אורגנה על ידי פיב"א אירופה.

המשחק הראשון התקיים ב-12 בדצמבר 1968 והתחרות הסתיימה ב-17 באפריל 1969. בתחרות השתתפו 22 קבוצות. 

בתחילת התחרות התקיימו שני סיבובים של שלב הקדם בהם נקבעו 8 עולות לרבע הגמר. הסיבובים המוקדמים נערכו בשיטת משחק בית/משחק חוץ. בהמשך התקיימו משחקי רבע הגמר, חצי הגמר. גם הם נערכו בשיטת משחק בית/משחק חוץ. משחק הגמר נערך בעיר שנקבעה בתחילת התחרות. 

התחרות הסתיימה בזכייתה בגביע של סלביה פראג מצ'כוסלובקיה. 

==מהלך התחרות==
בשלבים המוקדמים נקבעו 8 עולות לשלב רבע הגמר.

===שלבי הגמר===

===משחק הגמר===

==ישראל בתחרות==
הפועל תל אביב הייתה הנציגה הישראלית בתחרות. היא התחילה את השלב המוקדם מהסיבוב הראשון בו היא הפסידה לסטיאווה בוקרשט הבלגית בסיכום של שני משחקים 89:58 ו-97:95.

==קישורים חיצוניים==
* [http://www.linguasport.com/baloncesto/internacional/clubes/c2/C2_69.htm פירוט התוצאות באתר לינואספורט]
* [http://www.todor66.com/basketball/Eurocups/Men_CWC_1969.html פירוט התוצאות באתר טודור]

קטגוריה:תחרויות כדורסל ב-1968
קטגוריה:תחרויות כדורסל ב-1969
קטגוריה:עונות בגביע ספורטה
ישי שנרב

ישי שנרב (שמאל) מראיין את השר [[יריב לוין במסגרת כנס ירושלים (2018)]]
ישי שנרב (נולד ביולי 1994) הוא עיתונאי ישראלי, שימש שדרן רדיו בתחנת השידור הצבאית גלי צה"ל. בשנים 2017–2022 הגיש את התוכנית "נכון להבוקר" בגלי צה"ל.

== ביוגרפיה ==
שנרב גדל ברבבה שב. בנו של פרופ' נדב שנרב. למד בישיבה התיכונית מקור חיים בכפר עציון ולאחר מכן בישיבת תקוע.

נולד גידם בידו השמאלית. את שירותו הצבאי עשה כמתנדב בגלי צה"ל, שם ערך בין היתר את בוקר טוב ישראל, תוכנית הבוקר של אפי טריגר, ואת התוכנית של אראל סג"ל. בספטמבר 2017 נבחר להגיש גם את תוכנית הבוקר "נכון להבוקר", אחרי תשע שנים בהן הגיש את התוכנית ניב רסקין. הוא הגיש את התוכנית עד מרץ 2022.

ב-2018 החל להגיש את התוכנית "המזנון" עם מיכאל האוזר טוב בערוץ כנסת.

ב-2019 דורג ברשימת 30 הצעירים המבטיחים של מגזין פורבס ישראל.

ב-2020 דורג ברשימת 50 המשפיעים מהציונות הדתית של מגזין מוצ"ש בעיתון מקור ראשון.

ב-2022 הצטרף לצוות המגישים של רדיו ynet והחל להגיש תוכנית לצד שרון כידון.

ב-2024 הצטרף לערוץ i24NEWS ויהיה ממגישי מהדורות החדשות השעתיות ברצועת הבוקר והצהריים של הערוץ.

שנרב הוא סטודנט לסטטיסטיקה ולפילוסופיה ב.

==קישורים חיצוניים==

* 
* [https://web.archive.org/web/20180626084509/http://10tv.nana10.co.il/Category/?CategoryID=600400 ריאיון עם רפי רשף בתוכנית "אינטימי"], 23.06.18
* 

== הערות שוליים ==

קטגוריה:בוגרי ישיבת מקור חיים
קטגוריה:נכים ישראלים
קטגוריה:חיילי גלי צה"ל
קטגוריה:עיתונאים ישראלים
קטגוריה:בוגרי ישיבת תקוע
קטגוריה:פורבס 30Under30: ישראל
קטגוריה:ישראלים שנולדו ב-1994
אסיה קייט דילון

אסיה קייט דילון (באנגלית: Asia Kate Dillon; תאריך לידה: 15 בנובמבר 1984) הוא/היא אישיות אמריקאית, שעוסקת במשחק וידועה בעיקר בזכות התפקידים "ברנדי אפס" בסדרה "כתום זה השחור החדש" ובתור טיילור מייסון בסדרה "מיליארדים". דילון מזדהה כג'נדרקוויר ובכינוי הגוף "they". הדמות של דילון בסדרה "מיליארדים" היא הדמות הא-בינארית הראשונה בטלוויזיה.

==ביוגרפיה==
מקום הלידה של דילון הוא אית'קה, ניו יורק. בלידה הוגדר/ה כבת. אמא של דילון הייתה אמנית ובחרה את השם בהשפעת להקת הסופרגרופ הבריטית אסיה .<ref name=":0"></ref> דילון למד/ה בתיכון אלטרנטיבי שם אפשרו לו/לה לשחק בכל תפקיד שהתאימה לו.<ref></ref> קוויר היא הזהות המינית שנבחרה בגיל התיכון.<ref name=":0" /> הלימודים של דילון הושלמו באקדמיה האמריקאית למוזיקה ולדרמה. למד/ה בתוכנית ההכשרה של מייזנר במרכז לאמנויות הבמה באית'קה החל מגיל 16 - הגיל הצעיר ביותר בו מישהו התקבל לתוכנית.

דילון מזדהה כפאנסקסואל/ית.

== קריירה ==
דמויות בולטות שגולמו על ידי דילון:
* ברנדי אפס, דמות גזענית גלוחת ראש שהופיעה בשמונה פרקים בסדרה "כתום זה השחור החדש" (2016).
* טיילור מייסון, מתמחה בקרן גידור והדמות הא-בינארית הראשונה בטלוויזיה, בסדרה מיליארדים של שואוטיים משנת 2017. בהגשת המועמדות לפרס אמי לשחקן או השחקנית הטובים ביותר, אושר לדילון להגיש את המועמדות לכל אחד מהמגדרים. לפי בחירת דילון המועמדות הוגשה בקטגוריית השחקן הטוב ביותר, משום שהמילה "Actor" באנגלית היא מילה נייטרלית מבחינה מגדרית.
* הבוררת בסרט "ג'ון וויק 3" (2019), לצד קיאנו ריבס.
* אינז בסרט "The Outside Story" (2020). 

==קישורים חיצוניים==

* 
* 
* 

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:שחקניות קולנוע וטלוויזיה אמריקאיות
קטגוריה:אמריקאים שהופיעו ברשימת טיים 100 נקסט
קטגוריה:שחקנים להט"בים אמריקאים
קטגוריה:פאנסקסואלים אמריקאים
קטגוריה:א-בינארים
קטגוריה:אמריקאים שנולדו ב-1984
קטגוריה:אמריקאיות שנולדו ב-1984
מצעד בעלי החיים

סמליל מצעד בעלי החיים 2017]]
דיזנגוף ואבן גבירול|ממוזער|]]
מצעד בעלי החיים הוא הפגנה שנתית בישראל למען זכויות בעלי חיים וטבעונות. המצעד מתקיים בתל אביב-יפו, בסוף הקיץ. בנוסף לאזרחים רגילים, המצעד מונה ארגונים רבים ביניהם אנימלס, ויגן-פרנדלי, תנו לחיות לחיות, החזית לשחרור בעלי חיים ועוד.

המצעד השנתי הרביעי התקיים ב-9 בספטמבר 2017, והיה למצעד הגדול בעולם, בו השתתפו בין 15 ל-30 אלף איש.

==היסטוריה==
המצעד החל את דרכו כהפגנה שהתקיימה ב-24 באוגוסט 2013, ובה השתתפו כ-3,000 איש. עם פרסום קיום ההפגנה בארץ, התארגנו מחאות גם בכ-40 ערים נוספות ברחבי העולם ביניהן לונדון, סן פרנסיסקו וקוסטה ריקה.

בשנה השנייה להתארגנות, ב-20 בספטמבר 2014 התקיים מצעד, ובו השתתפו כ-5,000 איש, ביניהם חברי הכנסת איתן כבל ותמר זנדברג. את המצעד קידמו תחקירי אנימלס וכולבוטק על התעללות בבעלי החיים במשחטות תנובה וזוגלובק, דבר שהגביר את כמות המשתתפים במצעד.

ב-3 באוקטובר 2015 התקיים המצעד השלישי, בו השתתפו כ-15,000 איש. המצעד הסתיים בכיכר רבין, שם התקיימה עצרת מחאה בהנחיית אורלי וילנאי ובהשתתפות מיקי חיימוביץ'. המחאה התמקדה בדרישה להפסיק את המשלוחים החיים של עגלים וכבשים מאוסטרליה ומאירופה, לעצור את הרפורמה בשוק העופות, להשקיע בעיקור וסירוס כלבים וחתולים, ולהטיל אחריות פלילית על מנהלים בתאגידים שמתעללים בבעלי חיים.

ב-9 בספטמבר 2017 התקיים המצעד הרביעי, שהיה למצעד זכויות בעלי החיים הגדול בהיסטוריה ומנה בין 15 ל-30 אלף משתתפים. המצעד החל בגן מאיר והסתיים בכיכר רבין. בשיאו של המצעד המשתתפים יצרו מיצג מבריסטולים בו נראית צורת כף רגל של בעל חיים. היה זה המיצג האנושי הגדול ביותר שנעשה למען בעלי חיים. בסוף המצעד הייתה עצרת בהנחיית מיקי חיימוביץ' ובה נאמו אינגריד ניוקירק מנכ"לית עמותת PETA, האקטיביסט הטבעוני האוסטרלי ג'יימס אספי, עדית רומנו מייסדת חוות החופש ורעות הורן מנכ"לית עמותת אנימלס. בעצרת הופיעו גבע אלון ועלמה זהר. המצעד אורגן על ידי עמותת ויגן-פרנדלי, במסגרת הפרויקט ויגן-אקטיב, ומומן באמצעות תרומות מכ-1000 תורמים בסכום מצטבר של כ-150 אלף ש"ח. ההכנות למצעד כללו צוות של כ-200 מתנדבים שפעלו במשך ארבעה חודשים. גם בעקבות המצעד הזה, התארגנו מצעדים נוספים ברחבי העולם למען זכויות בעלי החיים.

==קישורים חיצוניים==
*
*

==הערות שוליים==

קטגוריה:זכויות בעלי חיים
קטגוריה:הפגנות
ריצ'י האנטר

ריצ'י (ריצ'רד) האנטר (נולד ב-1970) הוא מנהל ישראלי ובעלים של קרן ההשקעות גרין לנטרן. שימש בתפקידים בכירים במגזר העסקי.

==ביוגרפיה==
ריצ'י האנטר נולד באנגליה למשפחה יהודית מסורתית ממעמד הביניים. כנער היה חבר בתנועת בני עקיבא. הוא עלה עם הוריו לישראל בגיל 11, שירת בצבא כקצין ביחידת מודיעין והמשיך לשירת במשרד ראש הממשלה תקופה של 7 שנים לאחר שחרורו מצה"ל. להאנטר תואר ראשון במשפטים מאוניברסיטת בר-אילן ותואר שני במנהל עסקים מהמוסד האקדמי INSEAD שבצרפת.

לאחר מכן שימש האנטר כ-8 שנים כיועץ בתאגיד הייעוץ הבינלאומי מקינזי ושות'. במסגרת תפקידו בתאגיד נשכר על ידי חברת אי.די.בי לייעץ לחברת נטוויז'ן. ב-2006 מונה למשנה למנכ"ל חברת נטוויז'ן, ושנה אחר כך מונה למנכ"ל החברה. זמן קצר לפני הגעתו לחברה, התמזגה נטוויז'ן עם חברת ברק, אך מאחר שהמיזוג לא הושלם, הן פעלו כשתי חברות נפרדות העובדות תחת ניהול משותף. בתקופתו כמנכ"ל הושלם המיזוג.

באפריל 2010 עבר לשמש בתפקיד מנהל העסקים הראשי ברשת שופרסל, ובבנובמבר 2011 התפטר מתפקידו.

באפריל 2012 מונה האנטר כמנכ"ל "מקאן אריקסון ישראל", מקבוצת "מקאן אריקסון העולמית" ושימש בתפקיד עד ליוני 2015.

לאחר שעזב את "מקאן" הקים האנטר, עם שותפיו יוסף עליאש ודניאל בן רעי, את קרן ההשקעות "גרין לנטרן", שרכשה מחצית מהבעלות על סניפי סופר קופיקס, אחר כך רכשה 30% מרשת מכוני הכושר "הולמס פלייס", שהונפקה בבורסת תל אביב, ו-49% מניות "מחלבות גד" ושנתיים אחר כך מכר 20% ממחלבות גד לבנק דיסקונט.

בשנת 2018 רכשה "גרין לנטרן" את רכשה השליטה בחברת "הגלידות של פלדמן".

בשנת 2022 רכשה "גרין לנטרן" 51% ממניות מעדני יחיעם מקיבוץ יחיעם. בנוסף רכשה 50% מחברת מותגי האופנה "911", בעלי רשת חנויות מותגי הפרימיום "סטורי", שבנוסף משווקת 80 מותגים למאות חנויות ברחבי ישראל.

האנטר נשוי ואב לארבעה ילדים ומתגורר ברעננה.

==קישורים חיצוניים==
* 
* 
* 

==הערות שוליים==

קטגוריה:מנהלים ישראלים
קטגוריה:מנכ"לים ישראלים
קטגוריה:עובדי שופרסל
קטגוריה:ישראלים ילידי אנגליה
קטגוריה:בוגרי בני עקיבא
קטגוריה:בוגרי אוניברסיטת בר-אילן: משפטים
קטגוריה:ישראלים שנולדו ב-1970
לימוני אירופי

לִימוֹנִי אֵּירוֹפִי (שם מדעי: Gonepteryx rhamni; נקרא בעבר: לימונית אירופית) הוא פרפר ממשפחת הלבניניים. הוא נפוץ באירופה, צפון אפריקה, ואסיה. בישראל הוא נפוץ בחרמון ובגליל העליון בחודשים אפריל עד אוגוסט. זה הוא מין יחיד בסוגו. קיימת סברה שמקור השם האנגלי "butterfly" (מעופף חמאה) הגיע ממין זה, שכונה על ידי חוקרי טבע בריטים "מעופף בצבע חמאתי". 

== תיאור ==
בצדו העליון הזכר הוא בצבע צהוב גופרתי והנקבה בצבע לבן עם גוון ירקרק, אבל לשניהם נקודה כתומה במרכז כל כנף. הם אף פעם לא נחים בעוד כנפיהם נשארות פתוחות וקשה להבדיל בין נקבות לזכרים לפי חלקם התחתון, למרות שנקבות בהירות יותר. צורת כנפיהן ייחודית בקרב פרפרים הנפוצים בבריטניה (למרות שישנם מינים דומים וקרובים מאוד בדרום ומזרח אירופה) ונועדו לשמש כהסוואה בזמן שהם נחים ובתקופת תרדמת החורף.

== אזור מחיה ==
הלימוני האירופי חי באירופה, צפון אפריקה, אמריקה הדרומית, ואסיה (כאשר גבול תפוצתה המזרחי הוא מונגוליה). הוא נפוץ מאוד באורך כל חלקה הדרומי של הממלכה המאוחדת ומעלה בקצב הדרגתי את הטווח שלה בצפון אנגליה, אך מוגבל עקב הצורך שלו בצמח ממנו ניזונים הזחלים, וסביר להניח שכבר קרוב להגיע לאזור תפוצתה המקסימלי, אלא אם כן גם הצמחים הללו ירחיבו את אזור תפוצתם. באירלנד, יש לו אזור תפוצה מקומי יותר.

בישראל נפוץ הפרפר בצפון הארץ, בעיקר בחרמון ובגליל העליון.

== מחזור חייו ==
לימוני אירופי הוא אחד מהפרפרים בעלי תוחלת החיים הארוכה ביותר, המגיעה עד כשלושה עשר חודשים, למרות שרוב זמנו הוא מבלה בתרדמת החורף. לרוב פרפר זה נראה לראשונה בתחילת האביב, לפעמים הוא מתעורר אף בתחילת ינואר בימים שמשיים במיוחד. 

הביצים מוטלות ביחידה אחת כל פעם על עלי צמח האשחר הקתרטי (Rhamnus cathartica) או על האשחר המצוי (Rhamnus frangula), שני הצמחים היחידים מהם ניזונים הזחלים, הנקבות ינדדו מרחקים רבים במטרה למצוא שיחים אלו. הזחלים בוקעים לאחר כעשרה ימים וכחודש לאחר מכן תהליך יצירת הגולם מתחיל. הזחלים והגלמים שניהם בצבע ירוק ומוסווים היטב כך שיהיה קשה לאתר אותם בטבע. עם יציאתה מהגולם, מבלה הלימוני האירופי את הקיץ ביניקת צוף כדי להכין את עצמו לתרדמת החורף הארוכה שמתחילה לרוב בתחילת אוגוסט. הם מחפשים צמחייה נמוכה ירוקת עד, עקב היותה דחוסה, צמיחת קיסוס ישנה. הלימוני האירופי מתחבא בדרך כלל עד תחילת האביב, למרות שגם יום חמים בינואר יכול להעיר זכר להוט. הפרפר מקים רק דור אחד בשנה.
<gallery>
Gonepteryx_rhamni_090406.jpg|זוג מזדווג (שמאל: זכר; ימין: נקבה)
Gonepteryx rhamni egg 01 (HS).jpg|ביצה על אשחר מצוי
Gonepteryx rhamni - caterpillar 01 (HS).jpg|זחל על אשחר מצוי
Gonepteryx rhamni - pupa 04 (HS).jpg|גולם
Zitronenfalter Gonepteryx rhamni.jpg|זכר
Common_brimstone_(Gonepteryx_rhamni)_female_underside.JPG|נקבה
</gallery>

== קישורים חיצוניים ==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:לבניניים
קטגוריה:ארץ ישראל: פרפראים
קטגוריה:הממלכה המאוחדת: חרקים
קטגוריה:בעלי חיים שתוארו ב-1758
הלבוי (סרט, 2019)

הלבוי (באנגלית: Hellboy; בתחילה נודע בשם הלבוי: עלייתה של מלכת הדם, Hellboy: Rise of the Blood Queen) הוא סרט גיבורי על אמריקאי בבימויו של ניל מרשל, נכתב על ידי מייק מיגנולה, אנדרו קוסבי, כריסטופר גולסן ואהרון קוליט.

הסרט משמש כאתחול לסדרת הסרטים הלבוי ומככבים בו דייוויד הארבור, איאן מקשיין, מילה יובוביץ', סשה ליין, פנלופה מיטשל ודניאל דיי קים. הסרט יצא לאקרנים ב-12 באפריל 2019. הלבוי יוצא נגד מזימה מימי הביניים של קוסמת המכונה "מלכת הדם" שמבקשת להשמיד את המין האנושי.

== צוות השחקנים ==
* דייוויד הארבור — הלבוי, שד רב עוצמה שעובד עבור ארגון ממשלתי בשם הלשכה להגנה ומחקר על טבעי.
* איאן מקשיין — טרבור ברוטנהולם, אביו המאמץ של הלבוי ומייסד של הלשכה להגנה ומחקר על טבעי.
* מילה יובוביץ' — נימו, מלכת הדם, קוסמת מתקופת ימי הביניים שמנסה להשמיד את המין האנושי.
* סשה ליין — אליס מונהן, אישה ממוצא אירי שרכשה יכולות קוסמיות לאחר שנחטפה בינקותה על ידי פיות.
* פנלופה מיטשל — ג'נידה, מהקוסמות הוותיקות המכשפה שמנסה לבלום את מזימתה של מלכת הדם.
* דניאל דיי קים — בן דאימיו, איש צבא קשוח החבר בלשכה להגנה ומחקר על טבעי, שבשל מפגש עם כוח על טבעי, מסוגל להפוך ליגואר כשהוא כועס או חווה כאב. אד סקריין לוהק תחילה לתפקיד, אך בשל הביקורת של ליהוק אדם לבן לגלם דמות אסייתית הוא פרש באומרו כי דמויות אסייתיות צריכות להיות מגולמות על ידי אסייתיים

== הפקה ==
במאי 2017, הפקת אתחול מחודש לסרטי הלבוי בשם "הלבוי: עלייתה של מלכת הדם", הוכרז על ידי יוצר "הלבוי" מייק מיגנולה בדף הפייסבוק האישי שלו וחשף כי לבמאי הפרויקט מונה ניל מרשל כשאת הלבוי יגלם דייוויד הארבור.

"הפקת הלבוי" יצאה לדרך בספטמבר 2017 והצילומים יתרחשו בבריטניה ובבולגריה. בספטמבר 2017, פורסמה תמונה ראשונה של הארבור כהלבוי ובאותו יום, נודע כי תאריך יציאתו לאקרנים הוזז משנת 2018 ל-11 בינואר 2019. בספטמבר 2018, הוכרז כי תאריך היציאה לאקרנים הוזז ל-12 באפריל 2019.
=== ליהוק ===
דייוויד הארבור היה השחקן הראשון שלוהק לתפקיד בסרט באוגוסט 2017, איאן מקשיין לוהק לגלם את אביו המאמץ. ב-8 באוגוסט 2017, מילה יובוביץ' לוהקה לגלם את נבלית הסרט, מלכת הדם. ב-10 באוגוסט 2017, הסרט כונה בפשטות "הלבוי". ב-15 באוגוסט 2017, סשה ליין לוהקה לגלם את אליס מונהן, עם אד סקריין כבן הדאימיו ב-21 באוגוסט. עם זאת, ב-28 באוגוסט, סקריין פרש מהסרט מרצונו, בעקבות ביקורת על כך ששחקן לבן לוהק לגלם דמות אסייתית. ב-30 באוגוסט 2017, פנלופה מיטשל הצטרפה לצוות השחקנים לגלם את ג'נידה. בספטמבר 2017, דווח כי דניאל דיי קים יחליף את סקרין ויגלם את הדאימיו.

==קישורים חיצוניים==

ביקורות
* 

==הערות שוליים==

קטגוריה:דארק הורס קומיקס
קטגוריה:סרטי 2019
קטגוריה:סרטי אתחול
קטגוריה:סרטי גיבורי-על
קטגוריה:סרטי פנטזיה
קטגוריה:סרטי פעולה אמריקאיים
קטגוריה:סרטים באנגלית
קטגוריה:סרטים מבוססי קומיקס
אלכסנדר דמיטרייב

אלכסנדר דמיטרייב (באסטונית: Aleksandr Dmitrijev; נולד ב-18 בפברואר 1982) הוא כדורגלן עבר אסטוני ששיחק בעמדת הקשר.

==קריירת מועדונים==
דמיטרייב התחיל את הקריירה שלו בטאלין יאלגפאליקלובי ושיחק גם ב-TVMK, קבוצת המילואים של המועדון. בשנת חתם בויימסי מהליגה האסטונית השנייה וכעבור חצי שנה חתם בלבדיה טאלין בה שיחק 7 שנים.

ב-31 במרץ 2008 הושאל להונפוס מליגת העל הנורווגית ובקיץ של אותה עונה חתם על חוזה במועדון.

בפברואר חתם לשנתיים וחצי באורל מליגת העל הרוסית.

בקיץ חתם בנמאן גרודנו וממנה עבר להומל. בשנת חזר לאסטוניה וחתם בלבדיה טאלין.

במרץ חתם באינפונט טאלין. בקיץ חזר לקדנציה שנייה בהונפוס.

ב-2 בינואר 2018 חתם בפלורה טאלין עד לסיום העונה.

==קריירה בינלאומית==
בצעירותו, דמיטרייב שיחק בנבחרת הצעירה של אסטוניה ובשנת ערך את הופעת הבכורה שלו בנבחרת הבוגרת. ב-31 באוגוסט 2016 דמיטרייב רשם את הופעתו ה-100 בנבחרת בתיקו 1-1 נגד .

==תארים==
; לבדיה טאלין ב'
*הגביע האסטוני: 

; לבדיה טאלין
*ליגת העל האסטונית: , , , , 
*הגביע האסטוני: 

; אינפונט
*ליגת העל האסטונית: 

==קישורים חיצוניים==

קטגוריה:כדורגלנים אסטונים
קטגוריה:קשרי כדורגל אסטונים
קטגוריה:כדורגלני לבדיה טאלין
קטגוריה:כדורגלני אורל
קטגוריה:כדורגלני הומל
קטגוריה:כדורגלני פלורה טאלין
קטגוריה:כדורגלני נבחרת אסטוניה
קטגוריה:מאמני כדורגל אסטונים
קטגוריה:אסטונים שנולדו ב-1982
גילעד הוכמן

גילעד הוכמן (נולד ב-26 ביולי 1982 בהרצליה) הוא מלחין ישראלי.

==ביוגרפיה== 
גילעד הוכמן הוא צעיר הזוכים בפרס ראש הממשלה לקומפיזיטורים והזוכה בפרס וושינגטון בארצות הברית לשנת 2017. 

הוכמן החל בלימודי הנגינה בפסנתר בגיל שש ולהלחין בגיל תשע. בגיל 18 סיים את לימודיו בקונסרבטוריון העירוני הרצליה, בהדרכתם של ד"ר איליה חפץ וד"ר מרק שבינר. 
בהמשך סיים בהצטיינות את לימודיו בבית הספר למוזיקה ע"ש בוכמן-מהטה שבאוניברסיטת תל אביב בהדרכתו של גיל שוחט וכיום מתגורר בברלין, גרמניה.

עבודתו של הוכמן כוללת יצירות רבות לתזמורות, למקהלות, לאנסמבלים קאמריים ולנגנים סולניים שמוזמנות ומנוגנות תדירות בישראל, ברוסיה, בארצות הברית ובמרכזי מוזיקה ברחבי אירופה. יצירתו הושמעה בקונצרטי רטרוספקטיבה בגרמניה ובעשרות סדרות קונצרטים, פסטיבלים ואקדמיות למוזיקה ברחבי העולם. בחודש אוקטובר 2015 יצירתו "מציאות תלויה" הייתה ליצירה התזמורתית הראשונה פרי עטו של מלחין ישראלי המנוגנת בפני חברי ונשיא הבונדסטאג הגרמני. היצירה הוזמנה לציון 50 שנות יחסים דיפלומטיים בין ישראל וגרמניה ונוגנה על ידי הסינפונייטה הישראלית באר שבע ותזמורת פילהרמוניה של האומות, תחת שרביטו של יוסטוס פראנץ. במרץ 2017 ראה אור אלבומו החמישי הכולל את "נדודים" למנדולינה ולתזמורת כלי קשת בנגינת אלון שריאל והתזמורת הקאמרית של ברלין.

שפתו המוזיקלית המגוונת של הוכמן ניזונה, בין היתר, ממסורות יהודיות, עממיות וקלאסיקה מערבית ומבקשת ליצור איזון בין מבע רגשי לשכלתני ולמזג בין מסורת לחדשנות.

==רשימת יצירות (חלקית)==
יצירות לתזמורת / עם כלי סולו

*מציאות תלויה לתזמורת (2015)
*נדודים - פנטסיה קונצ'רטנטה למנדולינה ולתזמורת כלי קשת (2014)
*קול קורא לתזמורת (2006) מבוסס על שיר מאת נאוה סמל
*קול לכינור ולאנסמבל גדול (2004) מבוסס על שיר מאת ג'יימס ג'ויס
*קונצ'רטינו לחליל ולתזמורת כלי קשת (2003)
*באושר ועושר לתזמורת (2003)

יצירות לאנסמבל קאמרי

*Closer לשני סקסופונים (2022)
*תפילה ללא מילים לנבל ולסקסופון (2018)
*אפיזודה לילית לשקוהאצ'י ולכינור בארוק (2014)
*Shedun Fini לשלישיית קלרינט, צ'לו ופסנתר (2012) - מחווה לסימפוניה בסי מינור מאתר פרנץ שוברט
*מסע לסקסופון ולפסנתר (2008)
*מעורער קמעה - מונודרמה לשלישיית כינור, קלרינט וצ'לו (2006)
*זכרונות חטופים לשלישיית מיתרים (2004)
*חורף לחליל ולויברפון (2003)

יצירות קוליות

*שים שלום לחזן ולמקהלה (2017)
*נהר הדממה לסופרן, תיאורבו וכלי הקשה (2016)
*רוחות לילה לסופרן ולפסנתר (2015)
*מעבר לשבעה אגמים למקהלה (2014)
*שימבורסקה לאנסמבל נשים (2013)
*את שאהבה נפשי לצ'לו ולמקהלה (2009)
*על סף תהום לאנסמבל קולי (2008)
*ליאור לסופרן ולאנסמבל (2006)
*שביעיית הבריאה לסופרן ולאנסמבל (2003)

יצירות לכלי סולו

*שברים לויולה (2023)
*על נהרות אלה לחלילית (2022)
*אודה לזמן לפסנתר (2021)
*שתי אפיזודות למנדולינה (2008)
*עקדה לויולה (2006)
*וריאציות לכינור (2003)
*רפסודיה לצ'לו (2003)
*מונולוג לסקסופון (2003)

== קישורים חיצוניים ==
* 

* [https://www.gov.il/he/Departments/news/minister_music_award "הפרויקט הקאמרי הישראלי" זוכה בפרס ע"ש עדן פרטוש לביצוע מצטיין של יצירה ישראלית], 25 בדצמבר 2017
* 
* 
* 

קטגוריה:מלחינים ישראלים במוזיקה הקלאסית
קטגוריה:מלחינים ישראלים
קטגוריה:זוכי פרס ראש הממשלה לקומפוזיטורים
קטגוריה:מלחינים מן המאה ה-20
קטגוריה:מלחינים מן המאה ה-21
קטגוריה:בוגרי תיכון הראשונים (הרצליה)
קטגוריה:בוגרי בית הספר למוזיקה ע"ש בוכמן-מהטה, אוניברסיטת תל אביב
קטגוריה:פסנתרנים ישראלים
קטגוריה:ישראלים שנולדו ב-1982
לבניניים

הלבניניים (שם מדעי: Pieridae) הם משפחה גדולה של פרפרים עם כ-76 סוגים הכוללים כ-1,100 מינים, בעיקר באפריקה הטרופית ובאסיה הטרופית ובחלק מהאזורים בצפון אמריקה. רוב הפרפרים הלבניניים הם בצבע לבן, צהוב, או כתום, בדרך כלל עם כתמים שחורים. הפיגמנטים שמעניקים את הצבעים הייחודיים מופקים מפסולת שמיוצרת בגופם של הפרפרים ומאפיינים את המשפחה.

קיימת סברה שמקור השם האנגלי "butterfly" (מעופף חמאה) הגיע ממין מהמשפחה הזו, לימונית אירופית, Gonepteryx rhamni, שנקרא על ידי חוקרי טבע בריטים "מעופף בצבע חמאתי".

בדרך כלל ישנם הבדלים בין הזכרים לנקבות, לרוב ההבדלים הם בעיצוב כנפיהם ובמספר הסימנים השחורים שלהם.

הפגיות (זחלים) של חלק ממינים אלה, כגון לבנין הכרוב ולבנין הצנון, נראים לעיתים קרובות בגינות, ניזונים מצמח הכרוב, ונחשבים מזיקים לחקלאים רבים.

בישראל נפוצים כ-25 מינים, מתוכם לבנין המרואה, הנחשב לפרפר מוגן בישראל.

== סיווג ==
ללבניניים וריד מחוגי על כנפיו הקדמיות עם שלוש או ארבע התפלגויות ולעיתים נדירות חמש התפלגויות. רגליהם הקדמיות מפותחות היטב בשני המינים, בשונה מהנימפתיים, וציפורני עצמות שורש הרגל שלהם מפוצלות לשתיים, בשונה מהצבעוניים.

בדומה לצבעוניים, גם גולמם של הלבניניים מוחזק בזווית על ידי חגורת משי, אך המשי מלופף סביב קטע הבטן הראשון, בשונה מהליפוף סביב החזה שנצפה אצל הצבעוניים.

== תת-משפחות ==
הלבניניים מחולקים לארבעת תתי-המשפחות הללו:
* Dismorphiinae (שישה סוגים), נפוצים בעיקר באזור הנאוטרופי; קבוצה זו מכילה מספר מינים כוזבים. הצמחים הפונדקאים של המינים האלו שייכים למשפחת הקטניות.
* Pierinae (55 סוגים), לבנים, צהובים, עם קצוות כתומים; מינים רבים מאלו הם נודדים לעיתים תדירות. צמחיהם הפונדקאים של מינים אלו שייכים למשפחות: הצלפיים, המצליבים, הסנטליים וההרנוגיים. 
* Coliadinae (14 סוגים), בצבע צהוב וצהוב גופרתי; מינים רבים מאלו הם בעלי דו-צורתיות זוויגית. לחלקם, כגון ה-Colias, תבניות כנפיים הניתנות לצפייה רק תחת קרני אולטרה סגול. 
* Pseudopontia כולל רק סוג אחד והוא Pseudopontia, שבעבר נחשב לבעל מין אחד. המינים של סוג זה, בעבר המין היחיד בסוג זה, הם אנדמיים למערב אפריקה.

== מינים פופולריים ==
* לימונית אירופית (Gonepteryx rhamni)
* רשתן העוזרר (Aporia crataegi)
* כתום-כנף המצילתיים (Anthocharis cardamines)

==קישורים חיצוניים==

* [http://www.wildisrael.com/content/%D7%9C%D7%91%D7%A0%D7%99%D7%A0%D7%99%D7%99%D7%9D-pieridae לבניניים] (Pieridae) באתר [http://www.wildisrael.com/ עמותת מן השדה]

== הערות שוליים ==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1820
קטגוריה:טקסונים שתוארו בידי ויליאם ג'ון סווינסון
קטגוריה:פרפראים
הנרי גילמן

הנרי גילמן (Henry Gillman; 16 בנובמבר 1833 - 30 ביולי 1915) היה אנתולוג וארכאולוג אמריקאי, שימש כקונסול האמריקאי בירושלים בין השנים 1886-1891.

==ביוגרפיה==

גילמן נולד בקינסייל שבאירלנד והתחנך אצל מורים פרטיים ובאקדמיית המילטון בבנדון שבמחוז קורק, שם קיבל הסמכה לכמורה. בשנת 1850 היגר עם הוריו לארצות הברית, והתיישב בדטרויט, מישיגן. בתחילת הקריירה שלו עבד במחלקת המלחמה של ארצות הברית וערך תרשימים של אתרים במישיגן. הוא עסק באנתולוגיה וארכאולוגיה ושימש אוצר עבור "החברה המדעית של דטרויט" (Detroit Scientific Society). כמו כן שימש ספרן בספרייה הציבורית של דטרויט. לאחר מכן היה פעיל מרכזי במוזיאון פיבודי (Peabody) לארכאולוגיה ולאתנולוגיה שעל יד אוניברסיטת הרווארד. במסגרת פעילותו חפר באתרים ישנים בדטרויט וממצאיו פורסמו על ידי מוזיאון פיבודי.

בשנת 1886 התמנה לקונסול של ארצות הברית בירושלים וכיהן בתפקידו חמש שנים, עד שנת 1891. כמו לרוב הקונסולים האמריקאים בירושלים, גם לגילמן לא היה רקע דיפלומטי, והוא התמנה לתפקידו בזכות קשריו הטובים עם המפלגה הדמוקרטית.

גילמן נודע ביחסו האוהד ליהודים. הוא סייע לאנשי העלייה הראשונה במאבקם נגד האיסור של השלטון העות'מאני על כניסת יהודים לארץ ישראל. הוא אף רתם את השגריר האמריקאי באיסטנבול, ג'וזף וילסון, לסייע ליהודים. מאמציו של גילמן נשאו פרי, והאיסור על כניסת יהודים לארץ בוטל ב-1887. גילמן גם שינה את היחס לאנשי המושבה האמריקאית בירושלים, שהיו בסכסוך מתמשך עם קודמו בתפקיד הקונסול סלה מריל, ולאורך כהונתו קיים יחסים טובים עם אנשי המושבה. 
 
גילמן שלט בעברית ובערבית והרבה לסייר בארץ ישראל. הוא סיים את כהונתו בשנת 1891, והוחלף על ידי סלה מריל שהיה גם קודמו בתפקיד ויריבו הפוליטי. מריל מתח ביקורת על תפקודו של גילמן בעת שירותו כקונסול, וטען שעמיתו מילא את תפקידו בצורה בלתי-מספקת ולא-יעילה וחרג פעמים רבות מסמכויותיו.

==ספרו "חסן הפלאח"==
בשנת 1898 פרסם גילמן בארצות הברית את הרומן "חסן הפלאח" (Hassan, A Fellah: A Romance of Palestine).

גיבור הרומן הוא פלאח חסון ויפה תואר בשם חסן ולצדו אהובתו חילווה. סיפור אהבתם מזכיר לא במעט את סיפורם של רומיאו ויוליה. חסן הוא בן הכפר בתיר, וחילווה היא בת הכפר מלחה. שני הכפרים סמוכים לירושלים, ובין הכפרים שוררת איבה ממושכת. חסן צד נמר שנהג לטרוף כבשים מעדרי שני הכפרים והוא מביא את עורו לשיח' של מלחה בניסיון להפיג את האיבה שבין שני הכפרים. אך ניסיונו נדחה על הסף, והסיכוי שיוכל להינשא לחילווה אפסי. חסן מגויס לצבא הטורקי ונשלח ללחום בכרתים, חילווה בורחת מכפרה ומתחבאת במדבר ובירושלים, עד שהם נפגשים ומתאחדים.

לצד התיאורים הספרותיים, גילמן מביא תיאור מפורט על החיים בארץ ישראל. הוא מציג באור חיובי את תושבי הארץ בני העדות השונות ומתאר את אורחות חייהם, תרבותם ומלבושיהם.

הספר זכה לביקורות אוהדות. ה"ניו-יורק טיימס" כתב עליו כי לראשונה מוצג פלאח כגיבור. בכתב העת "A Literary Journal" נכתב כי גילמן החיה בספרו את הנופים המקראיים ויתרונו הגדול הוא שהכיר אותם מקרוב בשל תפקידו בירושלים. 

הספר יצא במהדורות אחדות. המהדורה האחרונה ראתה אור ב-2012.

==קישורים חיצוניים==

* ד"ר מרדכי נאור, [http://www.naormor.co.il/page.asp?id=76 ניסוח דיפלומטי – יצירותיהם הספרותיות של הדיפלומטים האמריקאים במזרח]
* 

קטגוריה:ארכאולוגים אמריקאים
קטגוריה:קונסולים בארץ ישראל
קטגוריה:דיפלומטים אמריקאים
קטגוריה:אמריקאים שנולדו ב-1833
קטגוריה:אמריקאים שנפטרו ב-1915
בעל אידיאלי (סרט, 2000)

בעל אידיאלי (באנגלית: An Ideal Husband) הוא סרט בריטי משנת 2000 המבוסס על המחזה "בעל אידיאלי" מאת אוסקר ויילד.

הסרט נשאר נאמן לדיאלוגים המקוריים במחזהו של ויילד, אך זמן ההתרחשות שונה להווה. צילומי החוץ נערכו באתרים שונים במחוזות שמסביב ללונדון (home counties), בעיקר בבקינגהאמשייר.

==תקציר העלילה==
סר רוברט צ'ילטרן הוא בעל אדמות עשיר והוא חבר ברשות ממשלתית הממוקמת בצפון לונדון. מצבו הכלכלי והחברתי הוא טוב ויש לו אשה אוהבת שמאמינה בו. כבודו ועצם קיומו מאוימים כשמופיעה גברת לורה צ'יברלי עם ראיות למעשים בלתי תקינים שסר רוברט עשה בעבר. מתברר שרוברט התעשר כתוצאה ממסחר במידע פנים בנוגע לפרויקט תעלה כלשהו.

גברת צ'יבלי מנסה לסחוט את סר רוברט, ולגרום לו לתמוך בפרויקט חדש שבו היא מושקעת. סר רוברט פונה לעזרת חברו הטוב לורד גורינג, שכלפי חוץ נראה כרודף שמלות ובטלן. גורינג הכיר כבר בעבר את הגברת.

אחרי תחבולות אחדות מסתיים הסיפור בסוף טוב. לורד גורינג מתחתן עם אחותו של רוברט, מייבל. הוא מצליח להערים על גברת ציבלי, וליידי צ'ילטרן נשארת נאמנה לבעלה וממשיכה להאמין בכבוד וב"אידיאליזם" שלו.

==צוות השחקנים==
* טרווין מקדואל – ליידי גרטרוד צ'ילטרן
* ג'ונתן פירת' – לורד ארתור גורינג
* סיידי פרוסט – גברת לורה צ'יבלי
* ג'יימס וילבי – סר רוברט צ'ילטרן
* רוברט הארדי – לורד קוורשם
* פרונלה סקיילס – ליידי מרקבי
* קארן היילי – מייבל צ'ילטרן
* טיילר באטרוורת' – פיפס

==קישורים חיצוניים==

קטגוריה:סרטי 2000
קטגוריה:סרטי קומדיה בריטיים
קטגוריה:סרטים בריטיים
קטגוריה:סרטים באנגלית
קטגוריה:סרטים מבוססי מחזות
קטגוריה:סרטים המבוססים על יצירות אוסקר ויילד
עונת 1969/1970 בגביע אירופה למחזיקות גביע בכדורסל

עונת 1969/1970 בגביע אירופה למחזיקות גביע בכדורסל הייתה העונה הרביעית של תחרות אירופית לקבוצות כדורסל והיא אורגנה על ידי פיב"א אירופה.

המשחק הראשון התקיים ב-4 בדצמבר 1969 והתחרות הסתיימה ב-26 באפריל 1970. בתחרות השתתפו 20 קבוצות. 

בתחילת התחרות התקיימו שני סיבובים של שלב הקדם בהם נקבעו 8 עולות לרבע הגמר. הסיבובים המוקדמים נערכו בשיטת משחק בית/משחק חוץ. בהמשך התקיימו משחקי רבע הגמר, חצי הגמר והגמר. גם הם נערכו בשיטת משחק בית/משחק חוץ. 

התחרות הסתיימה בניצחון של פידס נאפולי מאיטליה. 

==מהלך התחרות==
בשלבים המוקדמים נקבעו 8 עולות לשלב רבע הגמר.

===שלבי הגמר===

 
===משחקי הגמר===

==ישראל בתחרות==
מכבי תל אביב הייתה הנציגה הישראלית בתחרות. היא התחילה את השלב המוקדם מהסיבוב הראשון בו היא הפסידה לפידס נאפולי האיטלקית בסיכום של שני משחקים 82:89 ו-91:62.

==קישורים חיצוניים==
* [http://www.linguasport.com/baloncesto/internacional/clubes/c2/C2_70.htm פירוט התוצאות באתר לינואספורט]
* [http://www.todor66.com/basketball/Eurocups/Men_CWC_1970.html פירוט התוצאות באתר טודור]

קטגוריה:תחרויות כדורסל ב-1970
קטגוריה:תחרויות כדורסל ב-1969
קטגוריה:עונות בגביע ספורטה
כרמל (רכב קרבי משוריין)

כרמל (ראשי תיבות של כלי רק"ם מתקדם ליבשה) הוא רכב קרבי משוריין (רק"ם) הנמצא בפיתוח על ידי מפעל אלתא של התעשייה האווירית לישראל, בעקבות מיזם ישראלי, שהתחיל בעשור השני של המאה ה-21, לפיתוח טכנולוגיות שיהווה פריצת דרך טכנולוגית בתחום זה.
239x239 פיקסלים

==היסטוריה==
תמונה של פנים הכרמל (בדגם של התעשייה האווירית)
לתוכנית כרמל קדמו מספר פרויקטים לבחינת אפשרויות ייצור של טנק המערכה הבא (MBT) של צה"ל. בתחילת המאה הוקם במפא"ת פרויקט קרנפון בו שותפו נציגים מצה"ל וכל התעשיות הביטחוניות הרלונטיות. פרויקט זה הוחלף בפרויקט כלי"ע (כלי לחימה יבשתי עתידי) שהוחלף בפרוריקט רקי"ע (רכב קרב יבשתי עתידי). מיזם הכרמל החל בשנת 2012 בהובלת תת-אלוף (מיל') דידי בן יואש במסגרת זרוע הפיתוח הטכנולוגי של משרד הביטחון, מפא"ת, בנפרד ממיזם מנת"ק, שבמסגרתו מפותח ומיוצר הרק"ם העכשווי של צה"ל (טנק המרכבה, נגמ"ש הנמ"ר והנגמ"ש הגלגלי איתן).

לפיתוח ראשוני נבחרו שלוש היצרניות העיקריות של אמצעי לחימה בישראל: אלביט מערכות, התעשייה האווירית ורפאל, שכל אחת מהן נדרשה לפתח מדגים טכנולוגיות שימחיש את הטכנולוגיות המוצעות על ידה ב"כרמל".

במאי 2017 הוצגה הדמיה של המיזם, ובאוגוסט 2019 הוצגו מדגימי טכנולוגיות על ידי כל אחת משלוש יצרניות אלה, כמימוש של כל אחת מהן למאפיינים של הרק"ם העתידי. 

הטמעת הטכנולוגיות המפותחות עבור "כרמל" תתחיל ברק"ם הנוכחי של צה"ל וברק"ם הנמצא בשלבי פיתוח מתקדמים (כגון המרכבה ברק), ורק לאחר מכן יפותח כדגמים חדשים.

באוקטובר 2021 פורסם כי התעשייה האווירית לישראל נבחרה כקבלן ראשי לפיתוח טכנולוגיות עבור הכרמל.

== דגמים מתוכננים==
ה"כרמל" אמור להיות משפחה של כלי רכב משוריינים שתכלול מספר דגמים:
* נגמ"ש לחימה / טנק קל נושא תותח
* נגמ"ש (נושא גייסות משוריין)
* רכב הנדסה קרבית
* רכב C4ISTAR שתפקידו תקשוב, שליטה ופיקוד

== מאפיינים ונתונים טכניים ==
האפיונים של ה"כרמל":
* מערכת הגנה אקטיבית לטנקים
* שריון מודולרי
* חימוש: מקלע מקביל, מקלע כבד 0.5 ובדגם הלחימה גם תותח אוטומטי 30 מ"מ ומשגר טילי ספייק
* הנעה היברידית
* מערכות שליטה ובקרה דיגיטליות מתקדמות, כולל מסכי מגע שיציגו לצוות את תמונת שדה הקרב
* מערכת ניהול קרב דיגיטלית מתקדמת המשתלב במערכת צבא יבשה דיגיטלי (צי"ד) של צה"ל
* יכולת נהיגה אוטונומית
* תפעול על ידי 2–3 אנשי צוות
* משקל של פחות מ-40 טון

== קישורים חיצוניים ==
* Barbara Opall-Rome, [http://www.defensenews.com/story/defense/land/army/2015/05/13/israel-ground-forces-maneuvering-armor-vehicles-precision-unmanned-robotics-tank/26968519/ Israel Debates New Ground Warfare Concepts], Defense News, May 13, 2015 
* 
* [http://idf-il1.blogspot.co.il/2017/06/blog-post.html פרויקט כרמל - כשפוליטיקה מתערבת בפיתוח צבאי], באתר blogpost, יוני 2017
* [https://www.youtube.com/watch?v=lkPm5uLxK6Y רק"מ העתיד ה"כרמל"], בערוץ היוטיוב של משרד הביטחון
* 
* 
* 
* 

== הערות שוליים ==

קטגוריה:טנקים ישראליים
קטגוריה:כלי רכב משוריינים ישראליים
קטגוריה:מפא"ת
קטגוריה:ישראל: מיזמי ביטחון עתידיים
ST אנג'ינירינג

ST אנג'ינירינג (ST הם ראשי תיבות של Singapore Technologies) היא חברה הנדסית למתן פתרונות ושירותים הנדסיים ואלקטרונים לתחומי החלל, מערכות קרקעיות ומערכות ימיות. בסיסה בסינגפור, הקבוצה דיווחה על הכנסות של מעל 6 מיליארד דולר בשנת 2015. היא מדורגת בין החברות הגדולות ביותר הרשומות בבורסת Singapore Exchange, ומהווה אחת מחברות ההגנה האסייתיות הגדולות ביותר.

החברה מהווה חלק ממדדים בורסאיים מובילים כולל FTSE Straits Times, MSCI Singapore ו SGX Sustainability Leaders. ל-ST אנג'ינירינג כ-23,000 עובדים ברחבי העולם, מעל 100 חברות בנות וחברות קשורות עסקית (כגון התעשייה האווירית לישראל), ב-46 ערים על פני 24 מדינות.

==קישורים חיצוניים==
* 

==הערות שוליים==

קטגוריה:חברות סינגפוריות
קטגוריה:חברות הגנה
עונת 1970/1971 בגביע אירופה למחזיקות גביע בכדורסל

עונת 1970/1971 בגביע אירופה למחזיקות גביע בכדורסל הייתה העונה החמישית של תחרות אירופית לקבוצות כדורסל והיא אורגנה על ידי פיב"א אירופה.

המשחק הראשון התקיים ב-2 בדצמבר 1970 והתחרות הסתיימה ב-7 באפריל 1971. בתחרות השתתפו 26 קבוצות. לראשונה מחזיקת התואר קיבלה זכות להשתתף בתחרות ולכן איטליה הייתה מיוצקת על ידי שתי קבוצות.

בתחילת התחרות התקיימו שני סיבובים של שלב הקדם בהם נקבעו 8 עולות לרבע הגמר. הסיבובים המוקדמים נערכו בשיטת משחק בית/משחק חוץ. בהמשך התקיימו משחקי רבע הגמר, חצי הגמר והגמר. גם הם נערכו בשיטת משחק בית/משחק חוץ. 

התחרות הסתיימה בניצחון של סימנטל מילאנו מאיטליה. 

==מהלך התחרות==
בשלבים המוקדמים נקבעו 8 עולות לשלב רבע הגמר.

===שלבי הגמר===

===משחקי הגמר===

==ישראל בתחרות==
הפועל תל אביב הייתה הנציגה הישראלית בתחרות. היא התחילה את השלב המוקדם מהסיבוב השני בו היא ניצחה את פנאתינייקוס היוונית בסיכום של שני משחקים 83:93 ו-57:53. ברבע הגמר היא נפגשה עם סימנטל מילאנו והפסידה 107:74 ו-105:80.

==קישורים חיצוניים==
* [http://www.linguasport.com/baloncesto/internacional/clubes/c2/C2_71.htm פירוט התוצאות באתר לינואספורט]
* [http://www.todor66.com/basketball/Eurocups/Men_CWC_1971.html פירוט התוצאות באתר טודור]

קטגוריה:תחרויות כדורסל ב-1970
קטגוריה:תחרויות כדורסל ב-1971
קטגוריה:עונות בגביע ספורטה
ויליס אירו

ויליס אירו (באנגלית: Willys Aero) היא מכונית משפחתית, אשר יוצרה על ידי יצרנית הרכב האמריקאית "ויליס" (Willys-Overland Motors).

ויליס אירו יוצרה בארצות הברית בין השנים 1952–1955, ובברזיל, בין השנים 1960-1971.

==גרסאות ויליס אירו==

* סדאן - 4 דלתות
* סדאן - 2 דלתות
* הרדטופ - 2 דלתות
==סדרות "ויליס אירו"==
* Aero Lark 652 (שנת 1952)
* Aero Wing 652 (שנת 1952)
* Aero Ace 652 (שנת 1952)
* Aero Eagle 652 (שנת 1952)
* Aero Lark 675 (שנת 1953)
* Aero Heavy Duty 675 (שנת 1953)
* Aero Falcon 675 (שנת 1953)
* Aero Ace 685 (שנת 1953)
* Aero Eagle 685 (שנת 1953)
* Aero Lark 654 (שנת 1954)
* Aero Ace 654 (שנת 1954)
* Aero Ace 6-226 (שנת 1954)
* Aero Eagle 654 (שנת 1954)
* Aero Eagle 6-226 (שנת 1954)
* Custom 6-226 (שנת 1955)
* Ace 6-226 (שנת 1955)
* Bermuda 6-226 (שנת 1955)

== תמונות ==
<gallery mode="packed" heights="150">
Museu Eduardo André Matarazzo - acervo automóveis 2.jpg | ויליס אירו
1955 Willys Aero (14621672497).jpg | ויליס אירו, שנת 1955
1955 Willys Aero (17572676790).jpg| ויליס אירו, שנת 1955
1953 Willys Aero Lark at 2015 Macungie show 3of3.jpg | ויליס אירו, שנת 1953 - מבט לתא הנהג ולוח מחוונים
1952 Willys Aero Ace 2.JPG | ויליס אירו, שנת 1952
Aero Willys.jpg | ויליס אירו
Aero Willys 1962.jpg | ויליס אירו, שנת 1962
'50s Willys.JPG | ויליס אירו, 2 דלתות
1953 Willys Aero Lark at 2015 Macungie show 2of3.jpg | ויליס אירו, שנת 1953
Brazilian Aero-Willys.jpg | ויליס אירו
</gallery>

==לקריאה נוספת==
* [http://blog.kaiserwillys.com/willys-aero-customer-photos ויליס אירו - תמונות] (willys-aero-customer)

==קישורים חיצוניים==

ָ* [https://www.youtube.com/watch?v=AiNCz6mAjp8 ויליס אירו סדאן, 2 דלתות] (3:12 דקות), יו-טיוב

==הערות שוליים==

קטגוריה:מכוניות משפחתיות
קטגוריה:דגמי מכוניות שהושקו ב-1952
קטגוריה:מכוניות אמריקאיות
קטגוריה:כלי רכב המורכבים בברזיל
אירו
אהרון קסטרו

אהרון קסטרו (1926 – 13 בספטמבר 2017) היה סוחר, תעשיין ואיש עסקים ישראלי. מייסד חברת האופנה "קסטרו מודל".

==ביוגרפיה==
אהרון קסטרו נולד בסלוניקי שביוון, בן לאלברטו ואנינה קסטרו. בשנת 1933 עלה עם הוריו לארץ ישראל.

האם, אנינה, בוגרת בית ספר לאופנה ביוון, הקימה עם הגעתם לארץ "סלון לשמלות" בדירתם ברחוב הרצל בתל אביב. ב-1950 פתח עם אביו חנות צעצועים בשם "נינה" בפינת הרחובות אלנבי ורמב"ם בתל אביב, ובהמשך מכרו בחנות בגדים שתפרה האם. שנות ה-50 החליף את שם החנות ל"קסטרו מודל". בשנת 1965 הצטרפה לעסק לינה קסטרו, אשתו של אהרון. בתחילת שנות ה-80 נקלעה החנות לקשיים כלכליים. לעסק הצטרף גבי רוטר, חתנו של אהרון קסטרו. עם התייצבות העסק, נפתחה ב-1985 חנות נוספת ברחוב דיזנגוף. בעקבות הצלחת החנות נפתחו חנויות נוספות בישראל, בעיקר באזור תל אביב, ובהמשך ברחבי הארץ. בשנת 1992 הפכה "קסטרו מודל" לחברה ציבורית, שניירות הערך שלה נסחרים בבורסה לניירות ערך בתל אביב. בשנת 1997 עבר קו הייצור למזרח הרחוק (עד אז יוצרו הדגמים בישראל), כדי להוזיל את עלויות הייצור ולהתחרות ברשתות האופנה העולמיות שחדרו לשוק הישראלי.

ביולי 2011 התפטר קסטרו מתפקידו כיו"ר "קסטרו מודל" והמשיך לשמש כחבר דירקטוריון. שנה לאחר מכן פרש מהדירקטוריון.

אהרון קסטרו נישא ללינה ונולדו להם שתי בנות ובן. הבת אתי רוטר היא מנכ"ל משותף בקסטרו מודל, יחד עם בעלה, גבי רוטר.

==קישורים חיצוניים==
* 
* 

קטגוריה:תעשיינים ישראלים
קטגוריה:אנשי עסקים ישראלים
קטגוריה:דירקטורים ישראלים
קטגוריה:קסטרו מודל
קטגוריה:ישראלים ילידי יוון
קטגוריה:אנשי העלייה החמישית מסלוניקי
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1926
קטגוריה:ישראלים שנפטרו ב-2017
שכניה בן יחיאל

שכניה בן יחיאל הוא דמות מקראית שחייתה בתקופתו של עזרא הסופר ונזכר ב. שכניה היה מן העולים לארץ ישראל בימי שיבת ציון, ומוצאו בעילם.

שכניה מופיע פעם אחת בתנ"ך שם הוא מתוודה על חטאי עם ישראל, על לקיחת נשים נוכריות ואף קורא לגרש אותן: .

בתלמוד הבבלי נאמר כי שכניה עצמו לא נשא נשים נוכריות, וכפי שאכן אינו מופיע ברשימת נושאי הנשים הנוכריות, אלא מתוך ענוותנותו התוודה בשם כלל ישראל. התלמוד מציין כי למד זאת מדברי ה' אל יהושע בן נון בחטא עכן או מדברי משה אל עם ישראל בעת שהותירו אנשים מהמן, ומשכניה למד שמואל הקטן את ענוותנותו.

==ראו גם==
* גירוש הנשים הנוכריות
* עזרא הסופר

==הערות שוליים==

קטגוריה:אישים בספר עזרא
קטגוריה:שיבת ציון
קטגוריה:יהודי תקופת בית שני
קטגוריה:יהודי המאה החמישית לפנה"ס
עונת 1971/1972 בגביע אירופה למחזיקות גביע בכדורסל

עונת 1971/1972 בגביע אירופה למחזיקות גביע בכדורסל הייתה העונה השישית של תחרות אירופית לקבוצות כדורסל והיא אורגנה על ידי פיב"א אירופה.

המשחק הראשון התקיים ב-4 בדצמבר 1971 והתחרות הסתיימה ב-21 במרץ 1972. בתחרות השתתפו 21 קבוצות. מחזיקת התואר קיבלה זכות להשתתף בתחרות ולכן איטליה הייתה מיוצקת על ידי שתי קבוצות.

בתחילת התחרות התקיימו שני סיבובים של שלב הקדם בשיטת משחק בית/משחק חוץ בהם נקבעו 5 עולות לשלב הבתים. מחזיקת הגביע העפילה ישירות לשלב הבתים. המשחקים בבתים נערכו בשיטת משחק בית/משחק חוץ שלצורכי חישוב נחשבו כ"מפגש בודד". בהמשך התקיימו משחקי חצי הגמר בשיטת משחק בית/משחק חוץ והגמר במגרש שנקבע בתחילת התחרות. 

התחרות הסתיימה בניצחון של סימנטל מילאנו מאיטליה בפעם השנייה ברציפות. 

==מהלך התחרות==

===שלב הבתים===

בית א' 
{| class="wikitable" style="text-align:right"
|-
!מיקום
!קבוצה
!משחקים
!width=20|נקודות
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
|- style="background: #ccffcc;"
| 1. || פידס נאפולי
| 2 || 4 || 2 || 0 || 335 || 321 || 14
|- style="background: #ccffcc;"
| 2. || חובנטוד בדאלונה
| 2 || 3 || 1 || 1 || 303 || 314 ||11-
|- style="background: #ffcccc;"
| 3. || רסינג מכלן
| 2 || 2 || 0 || 2 || 325 || 328 ||3-
|}

בית ב'
{| class="wikitable" style="text-align:right"
|-
!מיקום
!קבוצה
!משחקים
!width=20|נקודות
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
|- style="background: #ccffcc;"
| 1. || הכוכב האדום בלגרד
| 2 || 4 || 2 || 0 || 322 || 307 || 15
|- style="background: #ccffcc;"
| 2. || סימנטל מילאנו
| 2 || 3 || 1 || 1 || 345 || 279 || 66
|- style="background: #ffcccc;"
| 3. || א.א.ק. אתונה
| 2 || 2 || 0 || 2 || 296 || 377 ||81-
|}
===שלבי הגמר===

===משחק הגמר===

==ישראל בתחרות==
מכבי חיפה הייתה הנציגה הישראלית בתחרות. היא התחילה את השלב המוקדם מהסיבוב הראשון בו היא הפסידה לדנן וולטר הצרפתית בסיכום של שני משחקים 109:82 ו-91:76. 

==קישורים חיצוניים==
* [http://www.linguasport.com/baloncesto/internacional/clubes/c2/C2_72.htm פירוט התוצאות באתר לינואספורט]
* [http://www.todor66.com/basketball/Eurocups/Men_CWC_1972.html פירוט התוצאות באתר טודור]

קטגוריה:תחרויות כדורסל ב-1972
קטגוריה:תחרויות כדורסל ב-1971
קטגוריה:עונות בגביע ספורטה
בארוויחה

בארוויחה (ברוסית: Барви́ха) הוא כפר בנפת אודינצובו שבמחוז מוסקבה אשר ממוקם ליד הכביש המהיר רובליובו-אוספנסקויה על הנהר סמינקה, כשני קילומטרים מצפון לכפר באותו שם, סמוך לאזור המכונה רובליובקה. הכפר נחשב לאחד היישובים היוקרתיים ברוסיה ורוב תושביו בעלי הכנסות גבוהות. עיקר הבנייה ביישוב מתאפיינת בבנייה נמוכה של וילות וקוטג'ים והוא מצטיין בחזותו ובאיכות החיים שהוא מציע לתושביו וידוע מאז התפתחותו במאה ה-19 כאזור לנופש עילית ובו דאצ'ות ובתי קיץ של עשירי רוסיה וגם מעון מגורים נשיאותי.

==תחבורה==
בארוויחה Luxury Village
הכפר נמצא על הכביש המהיר רובליובו-אוספנסקויה המוביל לכביש הטבעת של מוסקבה. בנוסף תחנת הרכבת בארוויחה משרתת את הכפר ומקשרת אותו עם מוסקבה והרכבות נוסעות לפודולסק ולבלארוס. התחנה נחנכה ב-1927.

==אתרים בעלי עניין==
הכפר נמצא באזור הנחשב ליוקרתי מאוד כשמחירי הנדל"ן בו הם מהגבוהים ברוסיה. בתחומי הכפר נמצא מתחם היוקרה בארוויחה Luxury Village (במקור: Барвиха Luxury Village) ובו מרכז בידור ומסחר, שתוכנן על ידי האדריכל פאבל ליסיחין. המתחם כולל רחובות מ-37 בוטיקים, אולם אירועים בן 750 מקומות, בית מלון ושתי מסעדות. עיצוב הפנים במתחם בוצע על ידי מעצבים מאיטליה, צרפת וארצות הברית. המתחם פועל מאז שנת 2005.

בתחומי הכפר נמצאת אחוזת מיינדורף, המשמשת כמעון המגורים של נשיא רוסיה. בסמוך לה פועל גם מרכז נופש והבראה שבעבר שימש את ממשלת ברית המועצות משנת 1935 וכיום זהו אתר בבעלות ממשלתית.

==בתרבות ובאמנות==
הכפר מהווה אתר צילומים עבור תעשיית הקולנוע הרוסית וסרטים וסדרות טלוויזיה שונות הופקו בו, או גוללו התרחשויות בכפר, כדוגמת סרט ההמשך של הבוגאטיר האחרון: שורש הרע, הסרט "חתונה בכאילו", סדרות הטלוויזיה השוטר מרובליובקה (ששודרה מאז 2016) ו"בארוויחה", סדרת טלוויזיה על תלמידים מבית ספר יוקרתי בכפר בארוויחה, ששודרה בשנים 2009–2010 בערוץ THT.

==קישורים חיצוניים==

* 
* [http://www.blv.ru האתר הרשמי של כפר היוקרה בארוויחה]

==הערות שוליים==

קטגוריה:מחוז מוסקבה: יישובים
קטגוריה:רוסיה: כפרים
אלברט רוסנאק

אלברט רוסנאק (בצ'כית: Albert Rusnák; נולד ב-7 ביולי 1994) הוא כדורגלן צ'כי- סלובקי המשחק בסיאטל סאונדרס בעמדת הקשר התקפי.

==קריירת מועדונים==
רוסנאק התחיל לשחק כדורגל כבר בגיל 3 בקבוצת האפרוחים של מ.פ.ק. קושיצה בה שיחק עד גיל 16 אז הצטרף לאקדמיה לכדורגל של מנצ'סטר סיטי. בקיץ הושאל לאולדהאם אתלטיק. ב-31 באוגוסט 2013 ערך את הופעת הבכורה שלו במשחק בוגרים בהפסד 1-0 לטרנמיר רוברס. ב-17 בספטמבר חוזהו של רוסנאק באולדהם הופסק והוא חזר לסיטי.

ב-21 בינואר 2014 הושאל לברמינגהאם סיטי מהפוטבול ליג צ'מפיונשיפ לחודש אחד, אך ב-18 בפברואר חוזהו בקבוצה הוארך עד לסיום העונה.

ב-25 ביולי 2014 הושאל לקמבור מליגת העל ההולנדית עד לינואר . ב-9 באוגוסט 2014 רוסנאק ערך את הופעת הבכורה שלו בקמבור בתיקו 1-1 נגד טוונטה בה גם הבקיע את שער הבכורה שלו בקריירה. 

ב-18 בדצמבר 2014 חתם לשלוש שנים בחרונינגן. ב-3 במאי 2015 רוסנאק הבקיע צמד בגמר הגביע ההולנדי נגד זוולה שנתן לחרונינגן גביע ראשון בתולדותיה.

ב-6 בינואר 2017 חתם בריאל סולט לייק מה-MLS.

ב-13 בינואר 2022 הצטרף לסיאטל סאונדרס

==קריירה בינלאומית==
ב-15 בנובמבר 2016 רוסנאק ערך את הופעת הבכורה שלו בנבחרת סלובקיה בתיקו 0-0 נגד . ב-22 במרץ 2018 הבקיע את שערו הראשון בנבחרת בניצחון 2-1 על .

==תארים==
*הגביע ההולנדי: 

==קישורים חיצוניים==

קטגוריה:כדורגלנים סלובקים
קטגוריה:קשרי כדורגל סלובקים
קטגוריה:כדורגלני מנצ'סטר סיטי
קטגוריה:כדורגלני אולדהאם אתלטיק
קטגוריה:כדורגלני ברמינגהאם סיטי
קטגוריה:כדורגלני קמבור
קטגוריה:כדורגלני חרונינגן
קטגוריה:כדורגלני ריאל סולט לייק
קטגוריה:כדורגלני סיאטל סאונדרס
קטגוריה:כדורגלני נבחרת סלובקיה
קטגוריה:סלובקים שנולדו ב-1994
שועל-מעופף הודי

שועל-מעופף הודי (שם מדעי: Pteropus giganteus) הוא מין של עטלף ממשפחת עטלפי הפירות החי בהודו וסביבותיה והוא אחד מהגדולים שבעטלפים, דבר הרמוז בשמו המדעי.

עטלף זה יכול להגיע למשקל של 1.6 ק"ג ובכך הוא אחד מהכבדים שבעטלפים, קרוב למינים עטלף פרי זהוב-כיפה ושועל-מעופף ענק. מוטת כנפיו מגיעה ל-120 ס"מ. צבעו שחור עם ראש מגודל המזכיר פני שועל ובעל אוזניים ארוכות אך דקות. החזה זהוב והרגליים מסתיימות בטפרים ארוכים.

הוא חי ביערות הטרופיים של סביבות הודו, סרי לנקה, בנגלדש, פקיסטן, נפאל, דרום סין וגם במלדיביים. העטלף חי בלהקות בעומדו הפוך על העץ והוא פעיל יום המחפש פירות גדולים כמו בננה ומנגו וכן פירות פיקוס למאכל.

==תת-מינים==
* Pteropus giganteus ariel
* Pteropus giganteus giganteus
* Pteropus giganteus leucocephalus

== קישורים חיצוניים ==

== הערות שוליים ==

עטלף פרי הודי ניזון מצמח מהסוג Ceiba בעיר [[קולקטה.]]

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי מורטן תראן בריניך
קטגוריה:עטלפי פרי
קטגוריה:הודו: יונקים
קטגוריה:בעלי חיים שתוארו ב-1825
ויליס אמריקאר

ויליס אמריקאר (באנגלית Willys Americar) היא מכונית משפחתית, 4 דלתות, אשר יוצרה על ידי יצרנית הרכב ה-אמריקאית "ויליס" (Willys-Overland Motors) בין השנים 1937–1942.בנוסף לדגם המשפחתי, דגם ה-"ויליס אמריקאר" יוצר במספר גרסאות נוספות: סטיישן, טנדר ו-2 דלתות הרדטופ.

בשנת 1941 נמכרו 22,000 יחידות מהדגם.

בשנת 1942 נמכרו 7,000 יחידות. מחיר היחידה היה 630 דולר.

בין מפתחי הדגם היה ג'וזף וו. פרייזר.

==גרסאות "ויליס אמריקאר"==

* Speedway - (תצורת סדאן, תצורת קופה)
* DeLuxe -(תצורת סדאן, תצורת קופה)
* Plainsman - (תצורת סדאן, תצורת קופה)
* DeLuxe three-door woody wagon - (סטיישן)

==תצורות "ויליס אמריקאר"==
* 4 דלתות - סדאן
* 2 דלתות - הרדטופ (קופה), 2 מושבים
* 3 דלתות - סטיישן
* 2 דלתות - טנדר

== תמונות ==
<gallery mode="packed" heights="140">
קובץ:1938 Willys Americar pickup truck at 2015 Macungie show 1of2.jpg|ויליס אמריקאר, שנת 1938 בגרסת טנדר
קובץ:1940 Willys Americar (20489432253).jpg |ויליס אמריקאר, סדאן, 4 דלתות, שנת 1940
קובץ:1940 Willys Americar (21118246651).jpg |ויליס אמריקאר, שנת 1940
קובץ:1941 Willys Americar pickup truck at 2015 Macungie show 2of3.jpg |ויליס אמריקאר, שנת 1941 בגרסת טנדר
קובץ:1938 Willys Americar pickup truck at 2015 Macungie show 2of2.jpg |ויליס אמריקאר, שנת 1938 בגרסת טנדר
קובץ:1941 Willys Americar pickup truck at 2015 Macungie show 3of3.jpg |ויליס אמריקאר, שנת 1941 בגרסת טנדר - מבט לתא הנהג
קובץ:Willys car in Cuba 01.JPG |ויליס אמריקאר (צולם ב- קובה)
קובץ:Willys car in Cuba 02.JPG |ויליס אמריקאר
קובץ:Willys Pickup (Cruisin' At The Boardwalk '11).jpg |ויליס אמריקאר, בגרסת טנדר
קובץ:Flickr - DVS1mn - Willys.jpg |ויליס אמריקאר קופה, 2 מושבים
</gallery>

==לקריאה נוספת==
* [http://www.secondchancegarage.com/public4/1942-Willys-Americar.cfm ויליס אמריקאר 1941-1942] ( The People's Car — The 1941 & 1942 Willys Americar

By Chris Ritter
)
==קישורים חיצוניים==

* [https://www.youtube.com/watch?v=ePmyaaOZ-N0 ויליס אמריקאר, קופה, שנת 1941] (3:44 דקות), יו-טיוב

==הערות שוליים==

קטגוריה:מכוניות משפחתיות
קטגוריה:מכוניות קופה
קטגוריה:מכוניות סטיישן
קטגוריה:טנדרים
קטגוריה:דגמי מכוניות שהושקו ב-1937
קטגוריה:מכוניות אמריקאיות
אמריקאר
קטגוריה:מכוניות סדאן
תור יהלום

זוג תורים בגן חיות
תור יהלום (שם מדעי: Geopelia cuneata) היא מין של יונה המצויה באוסטרליה. זוהי אחת מהיונים האוסטרליות הקטנות ביותר.
== מאפיינים ==
אורכו של התור 19-21 ס"מ ומשקלו 40-50 גרם. הוא בעל גוף אפור עם עיניים שחורות המוקפות בטבעת אדומה. המקור אפור והכנפיים אפורות כהות מנוקדות בלבן. ביונים אלה אין הבדלים בולטים בין הזכרים והנקבות.

היונים חיים ברחבי הערבות והסוואנות של אוסטרליה. להקות יונים נודדות בערבה בחיפושם אחר מזון וזרעים ורק כשהתנאים טובים הם יתרבו. הם מקננים על העצים והנקבות מטילות 2 ביצים לבנות.

מצב שימורם של היונים נחשב ליציב למרות שבעבר היו בקרבה לסיכון. הם נפוצות בגני חיות ופינות חי רבים בעולם.

==קישורים חיצוניים==

== הערות שוליים ==

קטגוריה:בעלי חיים שתוארו ב-1802
קטגוריה:טקסונים שתוארו בידי ג'ון לאת'אם
קטגוריה:יוניים
קטגוריה:אוסטרליה: עופות
קטגוריה:בעלי חיים בערבות אוסטרליה
איזוכריזיס

איזוכריזיס (שם מדעי: Isochrysis) הוא סוג של אצה ימית חומה-צהובה (haptophytes), השייכת לקבוצה קוקוליתופורידים. הוא כולל את המינים: Isochrysis galban ,Isochrysis litoralis ו-Isochrysis maritima.

לאצה זו צורת ביצה, קוטרה 4 עד 6 מיקרומטר. היא מצוידת בשני שוטונים גמישים העוזרים לה לנוע בצורה סיבובית (ספירלית). זה אחד המינים הנפוצים ביותר בחקלאות ימית להאכלת לרוות של צדפות וסרטנים. ההרכב התזונתי שלה מורכב מהרבה חומצות שומן רב בלתי רוויות כמו חומצה דוקוסהֶקְסנואית (DHA), חומצה סטארידונית וחומצה אלפא-לינולנית.

== קישורים חיצוניים ==

קטגוריה:אצות
קטגוריה:איקריוטים